Alcàsser Constitueix el Consell d'Esports i el de Cultura
Vie, 04/11/2022 - 11:39

L'Ajuntament d'Alcàsser continua promovent la participació ciutadana amb la creació tant del Consell d'Esports, com del Consell de Cultura. Dos òrgans participatius en els quals estaran representades les diferents entitats i associacions esportives i culturals del municipi, amb l'objectiu d'abordar les necessitats de cada àmbit i implementar accions de millora.

L'alcaldessa d'Alcàsser, Eva Zamora, ha posat en valor la creació del Consell d'Esports i el de Cultura, ja que «són instruments que ens ajuden a treballar, braç a braç, amb aquests dos sectors tan importants per al nostre poble, però també és una oportunitat per a compartir idees, suggeriments i experiències per a millorar i promoure la cultura i l'esport».

Cal recordar que l'Ajuntament d'Alcàsser ha prioritzat, aquest 2022, àrees com la Cultura, ampliant la programació cultural com un motor dinamitzador del municipi, però també afermant els programes, contractes i serveis de l'àrea d'Esports.